Andrea Henkel

| Andrea Henkel |
| --- | --- |

Henkilötiedot
Syntynyt: 10. joulukuuta 1977 (ikä 46) Ilmenau, Saksan liittotasavalta
Kansalaisuus:   Saksa
Uran tiedot
Pituus:  158 cm
Seura:  WSV Oberhof 05
Laji:  ampumahiihto 
Maailmancup
Kaudet:  1994 – 2014
Voitot:  46
Palkintokorokkeella:  106
Aiheesta muualla
www.andrea-henkel.de
  [ Muokkaa Wikidatassa ]   
| Mitalit> Maa:   Saksa.Naisten ampumahiihto. Olympialaiset  | Mitalit> Maa:   Saksa.Naisten ampumahiihto. Olympialaiset  | Mitalit> Maa:   Saksa.Naisten ampumahiihto. Olympialaiset  | Maa:   Saksa> Naisten ampumahiihto. |
| --- | --- | --- | --- |
|  Kultaa | Salt Lake City 2002 | normaalimatka |  |
|  Kultaa | Salt Lake City 2002 | viesti |  |
|  Hopeaa | Torino 2006 | viesti |  |
|  Pronssia | Vancouver 2010 | viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Hochfilzen 2005 | normaalimatka |  |
|  Kultaa | Anterselva 2007 | yhteislähtö |  |
|  Kultaa | Anterselva 2007 | viesti |  |
|  Kultaa | Östersund 2008 | sprintti |  |
|  Kultaa | Östersund 2008 | takaa-ajo |  |
|  Kultaa | Östersund 2008 | viesti |  |
|  Kultaa | Hanty-Mansijsk 2011 | viesti |  |
|  Kultaa | Ruhpolding 2012 | viesti |  |
|  Hopeaa | Oslo 2000 | viesti |  |
|  Hopeaa | Pokljuka 2001 | viesti |  |
|  Hopeaa | Hochfilzen 2005 | viesti |  |
|  Hopeaa | Pyeongchang 2009 | viesti |  |
|  Hopeaa | Hanty-Mansijsk 2011 | sekaviesti |  |
|  Hopeaa | Nové Město 2013 | normaalimatka |  |
|  Pronssia | Pyeongchang 2009 | sekaviesti |  |
|  Pronssia | Ruhpolding 2012 | sekaviesti |  |
Andrea Henkel (s. 10. joulukuuta 1977 Ilmenau) on saksalainen uransa lopettanut ampumahiihtäjä.
Henkel voitti Salt Lake Cityn olympialaisissa 2002 kultaa 15 kilometrin kilpailussa 7,9 sekunnin erolla Liv Grete Poiréehin; molemmat ampuivat yhden sakkominuutin. Kisojen toisen kultansa hän sai hiihdettyään kolmannen osuuden Saksan viestijoukkueessa, joka yhdestä sakostaan huolimatta voitti sakkokierroksilta välttyneen Norjan puolen minuutin erolla.
Henkel voitti 15 kilometrin maailmanmestaruuden Hochfilzenissä 2005. Hän ampui yhden ohilaukauksen ja kukisti puolella minuutilla kaksi sakkominuuttia ottaneen Sun Ribon. Anterselvan MM-kisoissa 2007 Henkel voitti yhteislähtökilpailun mestaruuden 4,6 sekunnin erolla Martina Glagowiin vaikka kiersikin kaksi sakkokierrosta Glagowin yhtä vastaan. Viestissä Henkel hiihti toisen osuuden Saksan kultajoukkueessa, joka kukisti hopeamitalimaa Ranskan yli minuutilla.
Östersundin MM-kilpailuissa 2008 Henkel voitti sprintin maailmanmestaruuden 12,7 sekunnin erolla Albina Ahatovaan; molemmat selvisivät ilman sakkokierroksia. Seuraavana päivänä Henkel voitti takaa-ajon maailmanmestaruuden runsaat 20 sekuntia ennen Jekaterina Jurjevaa ammuttuaan jälleen puhtaasti. Hän hiihti myös toisen osuuden kultaa voittaneessa Saksan viestijoukkueessa. Pyeongchangin MM-kilpailuissa 2009 hän hiihti naisten viestissä kolmannen osuuden Saksan hopeajoukkueessa ja sekaviestissä avausosuuden Saksan pronssijoukkueessa. Vancouverin olympialaisissa 2010 Henkel hiihti ankkuriosuuden Saksan pronssijoukkueessa. Hanty-Mansijskin MM-kilpailuissa 2011 hän hiihti avausosuuden sekä maailmanmestaruuden voittaneessa Saksan naisten viestijoukkueessa että hopeaa saaneessa sekaviestijoukkueessa. Ruhpoldingin MM-kisoissa 2012 hän hiihti ankkuriosuuden Saksan mestarijoukkueessa naisten viestissä ja avausosuuden Saksan pronssijoukkueessa sekaviestissä. Nové Měston MM-kilpailuissa 2013 hän sai nolla-ammunnalla hopeaa normaalimatkalla.
Maailmancupissa Henkel voitti 22 osakilpailua, oli 20 kertaa toinen sekä 17 kertaa kolmas. Hän voitti maailmancupin kokonaiskilpailun kaudella 2006–2007.
Henkel lopetti uransa kauden 2013–2014 jälkeen. Hän on naimisissa yhdysvaltalaisen ampumahiihtäjän Tim Burken kanssa.